als_Latn dik_Latn sag_Latn
Banorët e fshatit Ferras në Fier kanë dëbuar ministrin Erion Veliaj dhe Drejtorin e Emergjencave Civile Shemsi Premçi nga zona e përmbytjeve.
Incidenti ka ndodhur të dielën në mesditë kur disa banorë u bllokuan rrugën mjeteve duke i detyruar të ktheheshin pas. Makina tip “Hundai” ku ishin zyrtarët e lartë është kthyer pas. Mjeti me të cilin udhëtonte Premçi është pa targa.
Banorët e bllokuan rrugën për mungesën e ndihmave dhe mbështetjes nga qeveria. Burime në vendngjarje thanë se në fshat ka qenë këtë të dielë edhe Kryetari i Grupit Paralmentar të PS-së, Gramoz Ruçi i cili është zgjedhur deputet në qarkun e Fierit.
Irritimi i banorëve është nxitur për shkak se qeveritarët kanë shkuar në fshat në momentin që po ndaheshin ndihmat e mbledhura nga dega e Partisë Demokratike dhe banorët e kanë konsideruar "të vonuar" mbërritjen e qeveritarëve.
als_Latn als_Latn als_Latn als_Latn